**Kerecsend Község Önkormányzata**

**3396 Kerecsend, Fő út 55.**

**Tel.: (36) 550-320 Fax. : (36) 550-328**

**e-mail: jegyzo@kerecsend.hu**

***J e g y z ő k ö n y v***

***Kerecsend Község Önkormányzatának 2022. május 31.-i***

***rendkívüli, nyílt testületi üléséről***

**J E G Y Z Ő K Ö N Y V**

Készült: 2022. május 31-én Kerecsend Község Önkormányzata rendkívüli, nyílt képviselő-testületi ülésén (Kerecsend, Fő u. 55.) Időpont: 16:00

**Az ülésen elfogadott döntések:**

|  |  |
| --- | --- |
| 49/2022. (V.31.) határozat | „Út, híd, kerékpárforgalmi létesítmény vízelvezető rendszer építése/felújítása -2022” című pályázat kivitelezői feladatok ellátására beérkezett pályázatok elbírálása |
| 50/2022 (V.31.) határozat | „Út, híd, kerékpárforgalmi létesítmény vízelvezető rendszer építése/felújítása -2022” című pályázat projekt management feladatok ellátására beérkezett pályázatok elbírálása |
| 51/2022 (V.31.) határozat | „Út, híd, kerékpárforgalmi létesítmény vízelvezető rendszer építése/felújítása -2022” című pályázat műszaki ellenőri feladatok ellátására beérkezett pályázatok elbírálása |
| 52/2022 (V.31.) határozat | A Kerecsendi Idegenforgalmi és Turisztikai Szociális Szövetkezet önkormányzati tulajdonában lévő részjegyek értékesítése |
| 53/2022 (V.31.) határozat | A Kerecsendi Kézműves és Bútorkészítő Szociális Szövetkezet önkormányzati tulajdonában lévő részjegyek értékesítése |

*A jegyzőkönyv 119-125. oldat tartalmaz.*

***Jelen vannak:***

Sári László polgármester

dr. Szász Kata jegyző

Békési Gyula képviselő

Nagy Ferenc képviselő

Burai József képviselő

Békési Eszter jegyzőkönyvvezető

*NAPIRENDEK*

1. A Magyar Falu Program keretében meghirdetett „Út, híd, kerékpárforgalmi létesítmény vízelvezető rendszer építése/felújítása -2022” című pályázati kiírásra benyújtott és támogatásban részesült 3346261623 iratazonosító számú projekt keretében a kivitelezésre benyújtott árajánlatok elbírálása

előadó: Sári László polgármester

1. A Magyar Falu Program keretében meghirdetett „Út, híd, kerékpárforgalmi létesítmény vízelvezető rendszer építése/felújítása -2022” című pályázati kiírásra benyújtott és támogatásban részesült 3346261623 iratazonosító számú projekt keretében a projekt menedzsment feladatok ellátására benyújtott árajánlatok elbírálása

előadó: Sári László polgármester

1. A Magyar Falu Program keretében meghirdetett „Út, híd, kerékpárforgalmi létesítmény vízelvezető rendszer építése/felújítása -2022” című pályázati kiírásra benyújtott és támogatásban részesült 3346261623 iratazonosító számú projekt keretébe a műszaki ellenőri feladatok ellátására benyújtott árajánlatok elbírálása

előadó: Sári László polgármester

1. Kerecsendi Kézműves és Bútorkészítő Szociális Szövetkezet önkormányzati tulajdonában lévő részjegyek értékesítése és a tagsági jogviszony megszűntetése
2. Kerecsendi Idegenforgalmi és Turisztikai Szociális Szövetkezet önkormányzati tulajdonában lévő részjegyek értékesítése és a tagsági jogviszony megszűntetése

**Sári László polgármester**

Köszöntök mindenkit a mai rendkívüli testületi ülésen, megállapítom, hogy határozatképesek vagyunk. A módosított napirendet is kiküldtük, mert eredetileg 3 napirendi pont lett volna, de 5 napirendi ponttá bővült, ezt már csak elektronikusan küldtük ki. Ki az, aki egyetért a kiküldött napirenddel, szavazást kérnék.

Egyhangú 4 igen szavazattal a képviselő-testület elfogadta a kiküldött napirendet.

**1. napirendi pont**

**dr. Szász Kata jegyző**

A mai napon megtörtént az Útfejlesztés Kerecsenden című pályázatra beérkezett anyagok felbontása, ez ma 12:59-kor történt. A beérkezett pályázatokból kettőről kell most döntenie a képviselő-testületnek. Viszont a kivitelezőre beadott pályázatokat sikertelennek könyvelnénk el, ugyanis mindhárom ajánlat nem a megfelelő formában, a kiküldött felolvasó lapon érkeztek be. Erre vonatkozólag egy olyan döntésre gondoltunk, hogy kiírnánk egy új pályázatot 3 hetes időintervallummal és arra remélhetőleg már a megfelelő formátumban nyújtjanák be a pályázatot az érintett felek. A projektmenedzser és a műszaki ellenőri feladatokra érkezett pályázatok megfelelőek voltak.

**Sári László polgármester**

Kérdés van-e ezzel kapcsolatban?

**dr. Szász Kata jegyző**

Nemcsak a formai követelmény nem volt megfelelő, de az árakat sem tudtunk megfelelően értelmezni és a terület meghatározások sem megfelelően voltak feltűntetve. Így ez semmilyen formában nem volt megfelelő. Az első napirendi pont határozati javaslata, hogy a beszerzési eljárás megismétlésére kerülne sor.

**Sári László polgármester**

Ki az, aki ezt támogatja?

Egyhangú igen szavazat.

**49/2022. (V.31.) határozata**

Kerecsend Község Önkormányzatának Képviselő-testülete a Magyar Falu Program keretében meghirdetett MFP-UHK/2022 pályázati kiíráson támogatásban részesült „Útfejlesztés Kerecsenden” című, 3365551279 Támogatói Okiratszámú, 3346261623 azonosítójú projekt keretében elvégzendő útépítési munkák tárgyában lefolytatott beszerzési eljárást érvénytelennek nyilvánítja, mert egyik ajánlattevő sem adott be a formai követelményeknek megfelelően a kiküldött „Felolvasó lap” használatával érvényes ajánlatot.

A Képviselő testület úgy határozott, hogy a beszerzési eljárást megismétli.

Határidő: 2022. június 10.

Felelős: Sári László polgármester

**2. napirendi pont**

**Sári László polgármester**

A projekt menedzseri feladatok elvégzésére a Motívum Eger Kft nyújtotta be a legkedvezőbb ajánlatot, a határozati javaslat is így készült el. Kérdés vagy észrevétel van-e ezzel kapcsolatban? Aki ezt a határozati javaslatot elfogadja kérem, tegye fel a kezét!

Egyhangú igen szavazat.

**50/2022. (V.31.) határozata**

Kerecsend Község Önkormányzatának Képviselő-testülete a Magyar Falu Program keretében meghirdetett MFP-UHK/2022 pályázati kiíráson támogatásban részesült „**Útfejlesztés Kerecsenden**” című, 3365551279 Támogatói Okiratszámú, 3346261623 azonosítójú projekt keretében elvégzendő **„projektmenedzsment szolgáltatás beszerzése” tárgyában lefolytatott beszerzési eljárás alapján** a legkedvezőbb ajánlatot tevő **MOTIVUM Eger** Kft.-t bízza meg a projectmenedzsment feladatok ellátásával **bruttó 889.000 Ft** vállalkozási díjon.

A képviselő testület meghatalmazza Sári László polgármestert a vállalkozási szerződés aláírására.

Határidő: 2022. június 10.

Felelős: Sári László polgármester

**3. napirendi pont**

**Sári László polgármester**

A műszaki ellenőri feladatokra beérkezett ajánlatoknál látható, hogy a legkedvezőbb ajánlat is 60 ezer forinttal meghaladta a rendelkezésre álló összeget. Én úgy gondolom ezzel az összeggel egészítsük ki, amiatt is mert ez az az ember, aki tervezte ezt az utat, így biztos, hogy be lesz tartva a technológia minden szintje. Úgy gondolom ezt a 60 ezer forintot tegyük hozzá és így fogadjuk el a határozati javaslatot. Ki az, aki ezt a határozati javaslatot támogatja?

Egyhangú igen szavazat.

**51/2022. (V.31.) határozata**

Kerecsend Község Önkormányzatának Képviselő-testülete a Magyar Falu Program keretében meghirdetett MFP-UHK/2022 pályázati kiíráson támogatásban részesült „**Útfejlesztés Kerecsenden**” című, 3365551279 Támogatói Okiratszámú, 3346261623 azonosítójú projekt keretében elvégzendő **„műszaki ellenőri feladatok elvégzése” tárgyában lefolytatott beszerzési eljárás alapján** a műszaki ellenőrzési feladatokra rendelkezésre álló 1.144.360 Ft összegű pályázati forrást, saját költségvetési forrásból kiegészíti 62.140 Ft-tal, így a műszaki ellenőrzésre fordítható összeg 1.206.500 Ft.

Ennek következtében a Képviselő testület megállapítja, hogy a beszerzési eljárás eredményes volt és a legkedvezőbb ajánlatot a MONALIZA Bt. adta bruttó 1.206.500 Ft összegben.

A Képviselő testület megbízza Sári László polgármestert, hogy a tárgyi projekt műszaki ellenőrzési feladatainak ellátására a **MONALIZA Bt**.-vel kössön szerződést **bruttó 1.206.500 Ft** összegben.

A képviselő testület meghatalmazza Sári László polgármestert a vállalkozási szerződés aláírására.

Határidő: 2022. június 10.

Felelős: Sári László polgármester

**4. napirendi pont**

**Sári László polgármester**

A 4. és 5. napirendi pont két szociális szövetkezettel kapcsolatos. Erre emlékeztek, azért kellett ebben részt vennünk, mert az állam nem engedte a szociális szövetkezetek működését csak úgy, ha önkormányzat ennek tagja. Most ez már nem így van, lehet közhasznú társaság is tagja. A szociális szövetkezet tagjai ezzel kerestek meg, hogy szeretnének pályázni, hitelt felvenni. Én azt gondolom ebbe mi ne vegyünk részt és azt szeretném, ha ebből mi kimaradnánk, de nyilván törvényesen. Tudjuk, hogy ez önkormányzati vagyunk és a részjegyek értékét szeretnénk megkapni.

**dr. Szász Kata jegyző**

Illetve ez az önkormányzat költségvetésében plusz sorként jelenik meg, bevétel nincs belőle csak ezt mindig bele kell tenni a költségvetésbe.

**Nagy Ferenc képviselő**

Ez a Lepresékhez kapcsolódó?

**Sári László polgármester**

Igen. Én úgy gondolom ebbe a hitelfelvétellel kapcsolatos dolgokba mi ne menjünk bele, kapjunk egy részletes mérleget, hogy milyen helyzetben állnak és ennek arányában kapjuk meg a részjegyeink értékét.

**dr. Szász Kata jegyző**

Mindkét szövetkezettől bekértük a pénzügyi beszámolókat.

**Sári László polgármester**

Most arról szavaznánk, hogy elindul ez a dolog. Nyilván a pénzügyi részéről később, három hónap áll rendelkezésünkre, addig nem járulunk hozzá, hogy elinduljon bármilyen hitel felvétel. Aki ezt támogatja, kérem tegye fel a kezét. Ki az, aki támogatja, hogy váljuk ki a Kerecsendi Kézműves és Bútorkészítő Szociális Szövetkezetből?

Egyhangú igen szavazat

**52/2022. (V.31.) határozata**

Kerecsend Község Önkormányzatának Képviselő-testülete a Kerecsendi Idegenforgalmi és Turisztikai Szociális Szövetkezet önkormányzati tulajdonában lévő részjegyek értékesítése és a tagsági jogviszony megszűntetése érdekében megbízza Sári László polgármestert, hogy vegye fel a kapcsolatot a Szövetkezet vezetőségével, valamint felruházta az ehhez szükséges szerződéskötési és aláírási jogosultsággal.

Határidő: 2022. június 10.

Felelős: Sári László polgármester

**Sári László polgármester**

Ki az, aki támogatja, hogy váljunk ki a Kerecsendi Turisztikai és Idegenforgalmi Szociális Szövetkezetből?

Egyhangú igen szavazat

**53/2022. (V.31.) határozata**

Kerecsend Község Önkormányzatának Képviselő-testülete a Kerecsendi Kézműves és Bútorkészítő Szociális Szövetkezet önkormányzati tulajdonában lévő részjegyek értékesítése és a tagsági jogviszony megszűntetése érdekében megbízza Sári László polgármestert, hogy vegye fel a kapcsolatot a Szövetkezet vezetőségével, valamint felruházta az ehhez szükséges szerződéskötési és aláírási jogosultsággal.

Határidő: 2022. június 10.

Felelős: Sári László polgármester

**Sári László polgármester**

Köszönöm szépen a mai munkát, az ülést bezárom.

kmf.

Sári László dr. Szász Kata

polgármester jegyző